cyanic-selkie/wikianc huggingface dataset:
Sophia Jex-Blake
USA
Hun søkte på Harvard i 1867 sammen med Susan Dimock, men hun ble avvist. Året etterpå fikk hun lov til å delta på en medisinsk høyskole. Men i det samme året døde hennes far, og hun returnerte til England for å være sammen med sin mor. Hun fant ingen engelske medisinske skoler der kvinner ble akseptert, men hun klarte å overtale Edinburgh University til å komme inn. Senere dukket det opp en bok der hun hevdet at kvinnelige ledere var nødvendige for "de av eget kjønn som trenger dem".
Strever for å bli doktor
Den første gruppen av kvinnelige medisinske studenter ved det britiske universet, ble doktore. Til tross for at de hadde mange tilhengere, ble de møtt med mye motstand fra forelesere, studenter og byfolk.
Jex-Blake sviktet i sine siste eksamener, kanskje på grunn av mye tidsbruk på krangler om kvinnelige studenters sak. Men hun hadde ikke gitt opp sine planer. Hun hadde ikke bare etablert London school of Medicine for kvinner i 1874 men hun fortsatte også valgkamper og fortsatte også å studere. Senere tok hun eksamen ved universet i Bern, hvor hun ble tildelt en MD i januar 1877. Fire måneder senere hadde hun ytterlige suksess i Dublin og kvalifisert som lisensiatgraden av kongens og dronningens College of physicians of Irland.Senere ble hun registrert hos General Medical Coucil, hun ble registrert som den tredje kvinnen i landet.
Senere karriere
Jex-Blakes håp om å spille en ledene rolle som sekretær ble veltet da Isabel Thorne ble valgt. Etter morens død i 1881, hadde Sophia hadde hun en depresjonsperiode, men i 1886 satte hun opp Edinburgh School of Medicine for kvinner. Kvinner fikk adgang til skotske universiteter i 1892.
Død og minne
Jex-Blake døde den 7. januar 1912 og er gravlagt på Rotherfield. Todd skrev senere The Life og dr Sophia Jex-Blake.
Mexicos turistdepartement
Mexicos turistdepartement (spansk: Secretaría de Turismo, forkorta SECTUR) er det statlige departementet i Mexico som har ansvar for oppgaver forbundet med utvikling av turistindustrien i landet. Dette omfatter regulering, kontroll, autorisasjoner, markedsføring og bevaring.
Departementets hovedkontor ligger i Avenida Presidente Masaryk 172 i Mexico by.
8. september 2009 annonserte president Felipe Calderón at departementet skulle legges ned og at oppgavene skulle overtas av Økonomidepartementet, men dette ble nedstemt i Senatet.
Krønike om kongene av Alba
Krønike om kongene av Alba, eller Den skotske krønike, er en kort krønike om kongene av Alba (kongeriket forut til kongeriket Skottland) som dekker perioden fra tiden med kong Cináed mac Ailpín (Kenneth I av Skottland) (død 858) og til regimet til kong Cináed mac Maíl Choluim (Kenneth II av Skottland) (død 995).
Kreditfradrag
Kreditfradrag er et norsk skattefradrag for inntektsskatt eller formuesskatt betalt i utlandet av personer eller selskaper skattemessig hjemmehørende i Norge etter norsk internrett og skatteavtale. Kreditfradraget skal tilsvare skatten er betalt i utlandet, men får ikke overstige skatten du får utliknet i Norge av den aktuelle inntekten/formuen (såkalt maksimalt kreditfradrag).
Deltakere i selskaper som er deltakerlignet for norske skatteformål kan få kreditfradrag for en forholdsmessig del av skatten som er betalt i utlandet av det deltakerlignede selskapet.
Det gis ikke kreditfradrag for kildeskatt på utbytte som omfattes av fritaksmetoden.
Fosen Idrettskrets
Fosen Idrettskrets er et tidligere organisasjonsledd i Norges Idrettsforbund.
Kreditfradrag
Krav om kreditfradrag må fremsettes før utløpet av selvangivelsesfristen for det året inntekten fra utlandet er skattepliktig her i riket, eller om kravet ikke kan godtgjøres før, senest seks måneder etter at endelig skatt er fastsatt i utlandet. Kravet kan ikke under noen omstendighet fremsettes senere enn ti år etter utløpet av det året inntekten fra utlandet er skattepliktig her i riket.
Fosen Idrettskrets
Fosen Idrettskrets ble stiftet i 1945. Trondheim og Omegn Idrettskrets og Fosen Idrettskrets ble slått sammen med Sør-Trøndelag Idrettskrets i 1963.
Krønike om kongene av Alba
Den eneste overlevende utgaven av teksten kommer fra Poppelton-manuskriptene, nå i Bibliothèque Nationale i Paris. Det er det fjerde av de syv påfølgende skotske manuskriptene som angår krøniken. De første seks ble sannsynligvis satt sammen tidlig på 1200-tallet av den samme skribenten som skrev de Situ Albanie.
Krøniken er viktig kilde for den perioden som den dekker, og til tross for senere forfranskinger er det meste skrevet på irsk-latinsk språk og viser en skribent med noe kjennskap til samtidens middelalderens middelirske ortografi. Den originale teksten er uten tvil skrevet i Skottland, sannsynligvis på begynnelsen av 1000-tallet, kort tid etter regimet til kong Cináed mac Maíl Choluim, det siste regimet som teksten omhandler.
Kreditfradrag
Maksimalt kreditfradrag
I lavskattlandinntektsgruppen går alle inntekter NOKUS-selskaper i lavskattland samt annen inntekt (også kapitalinntekt) som kan tilordnes skattyters egen virksomhet i et lavskattland.
Kreditfradraget er begrenset til den inntektsskatten som skattyteren har betalt i kildestaten innenfor hver de to inntektskategoriene.
Fremføring og tilbakeføring av kreditfradrag
Ubenyttet kreditfradrag kan fremføres i inntil fem år for bruk i kreditkapasitet innenfor sin inntektskategori. Hvis skattyter kan godtgjøre at det ikke vil være aktuelt for skattyter å få utenlandsinntekt med kreditkapasitet i løpet av de neste fem årene, kan skattyter kreve kreditfradrag i ubenyttet kapasitet for fjoråret.
NM i friidrett 1909
Norgesmesterskapet i friidrett 1909 ble arrangert i Trondhjem fra 14. til 15. august. Arrangør var Trondhjems Turnforenings IL. Mesterskapet hadde bare 23 deltakere, hvorav 12 fra Trøndelag, 7 fra Kristiania, 1 fra Stavanger, Aalesund, Notodden og Hamar. Kun menn deltok. Lørdag 14. var regntung og banen stod delvis under vann, mens det skinte opp på dag 2, og banen tørket delvis opp.
Kongepokalvinner ble Oscar Guttormsen fra IF Ørnulf. Han vant 110 m hekk, lengde og høyde. Han ble dermed den første til å vinne pokalen to ganger etter at regelen om at den bare kunne tildeles samme person en gang ble opphevet til NM 1909. Reg.
Arne Halse vant spydkast med 90,86 meter, fordelt på kast 48,175 m med høyre hånd, og 42,685 med venstre hånd. Venstrehåndskastet ble omtalt som verdensrekord, og godkjent som ny norsk rekord for kast med svakeste hånd.
5000 meter
Kun to deltagere fullførte.
Olivin
Olivin (Mg,Fe)2SiO4 er et isomorft blandingsmineral mellom forsteritt (Mg2SiO4) og fayalitt (Fe2SiO4). Forsteritt er som oftest dominerende bestanddel i olivin.
Navnet kommer av mineralets olivengrønne krystallfarge.
Forekomst
Olivin er hovedbestanddel i ultramafiske bergarter som peridotitt, gabbro og basalt, og i bergarten dunitt, der olivininnholdet overstiger 90 % av vekten. Norge har noen av verdens største dunittforekomster (Åheim, Bjørkedalen, Tafjord m.m.). Kallskaret naturreservat er vernet på grunn av forekomsten av eklogitt og olivin. Dunitt finnes også på Grønland, i USA og i Sibir.
Olivin finnes i store mengder i mantelen i jorda, og kan av og til sees i forbindelse med vulkansk aktivitet (eks. Lanzarote). Olivin er vanlig mineral i solsystemet, og er ofte bestanddel i meteoritter.
Olivin forvitrer lett, og får ofte en rustrød farge på grunn av oksidasjon av jernet i mineralet. Stedsnavn som Raudenakken, Raudekleiva, Raubergan i Velfjord og Raubergvik (Robbervik) er eksempler på forekomster av oksidert olivin. Ved metamorfose kan olivin reagere med vann og luft og danne mineraler som serpentin og talk.
Den rene krystallen av olivin kalles peridot, og er en halvedelsten (hårdhet under 7). Noen av verdens største og vakreste peridoter kommer fra Åheim på Sunnmøre. Peridot var barokktidens mest populære smykkestein og skulle blant annet bringe lykke til eieren.
Bergindustri og anvendelse i kjemisk industri
Olivin har mange anvendelseområder. Største tonnasje går til råjernsindustrien, der olivin anvendes som tilsatsmiddel i råjernsprosessen. Andre viktige anvendelser er støperisand, råstoff for ildfaste produkter, sandblåsing, steinullproduksjon og ballastmasse. Til jernstøping er olivin et alternativ til sand av kvarts som kan forårsake silikose hos arbeiderne.
Bob Dylan (album)
Bob Dylan er debutalbumet til den amerikanske singer-songwriteren Bob Dylan. Det ble utgitt 19. mars 1962 av Columbia Records da Dylan var 20 år. Albumet har to selvkomponerte sanger, de øvrige er gamle standardsanger innen amerikansk folk-musikk. Albumet ble produsert av den legendariske talentspeideren og plateprodusenten John H. Hammond som også fikk Dylan inn i Columbia-selskapet.
Olivin
Bergindustri og anvendelse i kjemisk industri
Av nyere anvendelseområder kan nevnes bruken som miljømineral. Olivin kan absorbere flere ulike miljøgifter som for eksempel tungmetaller, organometaller og også rene organiske miljøgifter. I tillegg kan olivin binde seg til CO2 og danne karbonater.
Bob Dylan (album)
Innspilling
Dylan møtte John Hammond på en øving for Carolyn Hester 14. september 1961. Hester hadde invitert Dylan som munnspill-spiller. Hammond hadde fått anbefalt Dylan som studiomusiker av sin sønn, musikeren John Hammond jr. og Liam Clancy.
Olivin
Bergindustri og anvendelse i kjemisk industri
På grunn av det høye innholdet av magnesium, kan olivin også være aktuelt som råstoff for magnesiumproduksjon. Dolomitt er et vanlig råstoff for magnesiumproduksjon, men inneholder til forskjell fra olivin CO2 og olivin regnes derfor som mer miljøvennlig råstoff.
Bob Dylan (album)
Innspilling
Hammond fortalte senere Robert Shelton at han bestemte seg for å signere Dylan «på stedet» og inviterte ham til Columbia-kontoret for en mer formell audition-innspilling. Det finnes ingen slik innspilling i Columbias arkiver, men Hammond, Dylan og Columbias A&R-sjef Mitch Miller har bekreftet at auditionen fant sted. Det sies at produsent Fred Catero, på den tiden lydtekniker for Columbia Records, har disse innspillingene.
Olivin
Bergindustri og anvendelse i kjemisk industri
Utnyttelse av olivin var et av de temaene Victor Goldschmidt arbeidet mest med. Han ville blant annet gjøre dyreforsøk for å undersøke om olivin kunne gi silikose.
Bob Dylan (album)
Innspilling
26. september 1961 startet Dylan en to ukers økt på Gerde's Folk City der han var nummer to på plakaten etter The Greenbriar Boys. Den 29. september dukket en flott og smakfull kritikk av opptredenen hans opp i The New York Times. Samme dag spilte Dylan munnspill for Hesters innspilling i Columbia Manhattan Studios. Etter innspillingen tok Hammond Dylan med seg til kontoret sitt og forela ham Columbias standard fem-års kontrakt for tidligere uinnspilte artister, og Dylan signerte umiddelbart. Samme natt, på Gerdes, fortalte Dylan Shelton om Hammonds tilbud, men bad ham om å tie inntil kontrakten var endelige godkjent av Columbia, noe som skjedde kort tid etter.
Olivin
Olivin i Norge
Olivin er et viktig industrimineral og Norge er den ledende produsenten i Europa. Etter kalkstein, steinkull, jern og stein (grus, pukk og blokker) var olivin i 2006 det mineralet Norge eksporterte mest av. Omtrent 50 % av verdens produksjon av olivin skjer i Norge. Verdensledende produsent av olivin er Sibelco Nordic i Åheim i Vanylven kommune på søre Sunnmøre. I Svarthammaren i Dalsbygda i Norddal ble det brutt olivin fra omkring 1920 til 1979, produksjonen var på det meste 600 tonn i døgnet. I forbindelse med anleggsarbeid for kraftverkene i Tafjord ble det utvunnet en del olivin oppover i Tafjordalen. I Robbervika (Raudbergvika), også i Norddal, har det fra 1984 blitt tatt ut olivin i et stort dagbrudd. På 1990-tallet var produksjonen i Robbervika omkring 400.000 tonn årlig. I 1975 var årsproduksjon hos A/S Olivin i Åheim 100.000 tonn, i 1980 hadde dette økt til 1 million tonn og i 1995 var produksjonen oppe i over 3 millioner tonn. Hans Strøm skriver i Søndmørs beskrivelse (del 2, 1766, s.248):
Bob Dylan (album)
Innspilling
Det var bestilt studio sent i november og i ukene fram til innspillingen begynte Dylan å søke etter nytt materiale selv om han var kjent med et stort antall sanger fra før. Ifølge Dylans venninne Carla Rotolo: «He spent most of his time listening to my records, days and nights. He studied the Folkways Anthology of American Folk Music, the singing of Ewan MacColl and A.L. Lloyd, Rabbit Brown's guitar, Woody Guthrie, of course, and blues...his record was in the planning stages. We were all concerned about what songs Dylan was going to do. I remember clearly talking about it.»
Olivin
Olivin i Norge
I Norge var det særlig professor Victor Goldschmidt som drev forskning og utvikling som la grunnlag for kommersiell og industriell utnyttelse av olivin. Han var på feltarbeid blant inn i Bjørkedalen. Kristoffer Stenvik fortsatte arbeidet med olivin da Goldschmidt flyttet til Göttingen i 1929. Forekomsten av olivin i berggrunnen ved Åheim, i Bjørkedalen og i Ørsta ble kartlagt av Hans Reusch i 1870-tallet. Goldschmidt søkte patent på sitt utviklingsarbeid og fikk i stand avtaler om prøveproduksjon av ildfast stein med tyske selskaper. Da nazistene kom til makten ble importen av stein stanset fordi Tyskland ønsket å være selvforsynt med råstoffer. Under krigen ble det i Norge (etter initiativ fra Stenvik) og i Storbritannia (av Goldschmidt med flere) gjort dyreforsøk for å finne ut om olivinstøv fremkalte den alvorlige sykdommen silikose. Det viste seg at olivinstøv ikke hadde disse skadevirkningene og derfor kunne erstatte kvartssand.
Bob Dylan (album)
Innspilling
Totalt ble det spilt inn sytten sanger og fem av dem ble bare spilt inn én gang («Baby Let Me Follow You Down», «In My Time Of Dyin'», «Gospel Plow», «Highway 51 Blues», og «Freight Train Blues»). Albumets fire outtakes var også spilt inn én gang. Under innspillingen nektet Dylan å spille de samme sangene to ganger, selv om han fikk en del forespørsler. Dylan sa: «I said no. I can't see myself singing the same song twice in a row. That's terrible.»
Sangene
I perioden da albumet ble innspilt absorberte Dylan et anselig antall folksanger fremført i klubber og kaffehus. Mange av dem som fremførte disse var nære venner med Dylan, og de spilte også sammen med han. Dylan ble ofte invitert med dem hjem, hvor han ble introdusert til enda mer folk-musikk. På den tiden lånte og hørte Dylan på et stort antall folk-, blues- og countryplater, mange var vanskelige tilgjengelige. Dylan avslørte i et intervju i dokumentaren No Direction Home at han bare trengte å høre en sang én eller to ganger for å lære den.
På albumet er det kun to selvskrevne sanger av Dylan, de resterende elleve sangene er folksanger og tradisjonelle sanger. Få av disse var en del av repertoaret hans i klubbene og kaffehusene. Bare to av coversangene og begge de selvskrevne var på repertoaret i september 1961. Dylan sa i et intervju i 2000 at han ikke ville avsløre så mye av seg selv til å begynne med.
Av de to selvkomponerte sangene var «Song for Woody» den mest kjente. Ifølge Clinton Heylin har det originale håndskrevne manuset for «Song To Woody» en inskripsjon på bunnen av arket som låter sånn: «Written by Bob Dylan in Mills Bar on Bleeker Street in New York City on the 14th day of February, for Woody Guthrie.» Melodien er basert på en av Guthries egne sanger, «1913 Massacre», men det er mulig at Guthrie baserte melodien på en enda tidligere melodi, som mange folkartister, inkludert Dylan, gjorde. Guthrie tilpasset ofte kjente folk-melodier til sine egne komposisjoner. Guthrie var Dylans største musikalske innflytelse i den tiden da debutalbumet ble utgitt, og på mange av sangene er det åpenbart at Dylan imiterer Guthries vokalstil. «Talkin' New York» refererer til Guthries sang «Pretty Boy Floyd».
Dylan blir kreditert som musikalsk arrangør av mange av de tradisjonelle sangene, men noen få av dem er kreditert til kollegene hans, for eksempel var arrangementet til «House of the Rising Sun» utviklet av Dave Van Ronk, som var en nær venn av Dylan på den tiden. Under innspillingen av «Baby Let Me Follow You Down», nevner Dylan arrangøren, Eric Von Schmidt, som han møtte i Cambridge, Massachusetts. Von Schmidt introduserte arrangementet for Dylan på «Baby Let Me follow You Down» og for «He Was a Friend of Mine», som også var innspilt for Dylans debutalbum, men utelatt.
Dylan hadde forlatt mesteparten av disse sangene da han kom til konsertarenaen i 1963, men han fremførte «Man of Constant Sorrow» under sin første nasjonale TV-opptreden i 1963. (En opptreden inkludert i dokumentaren No Direction Home fra 2005). «Baby Let Me Follow You Down» dukket senere opp med et elektrisk arrangement på hans turnéer med The Hawks i 1965 og 1966. En liveinnspilling ble gitt ut på The Bootleg Series Vol. 4: Bob Dylan Live 1966, The "Royal Albert Hall" Concert.
Etter 1966 spilte Dylan bare fire sanger fra debutalbumet på konserter, og bare «Song to Woody» og «Pretty Peggy-O» blir spilt relativt regelmessig.
Outtakes
Fire sanger ble ikke med på albumet, tre av disse ble senere utgitt på The Bootleg Series Volumes 1-3 (Rare & Unreleased) 1961-1991. Det er de tradisjonelle sangene «House Carpenter» og «He Was a Friend of Mine», samt «Man on the Street», som Dylan skrev selv. Den fjerde, Woody Guthries «Ramblin' Blues», er ennå ikke er utgitt.
Av disse fire er den mest kjente kanskje «House Carpenter», som var den siste sangen som ble innspilt. Dette er en versjon av den skotske balladen «The Daemon Lover» fra det 16. århundre. Clinton Heylin skrev at det var den mest usedvanlige fremførelsen under hele innspillingen. Selv om sangen var favoritten blant folk-entusiaster, har ikke Dylan spilt den live i noen dokumentert fremføring.
Ettertid
Bob Dylan fikk ikke noe særlig anerkjennelse før noen år senere. «These debut songs are essayed with differing degrees of conviction», skriver NPRs Tim Riley, «[but] even when his reach exceeds his grasp, he never sounds like he knows he's in over his head, or gushily patronizing...Like Elvis Presley, what Dylan can sing, he quickly masters; what he can't, he twists to his own devices. And as with the Presley Sun sessions, the voice that leaps from Dylans first album is its most striking feature, a determined, iconoclastic baying that chews up influences, and spits out the odd mixed signal without half trying.»
Uansett ble ikke albumet lagt noe særlig merke til, og både Hammond og Dylan var misfornøyd med debutalbumet. Ifølge Shelton, som skrev liner notes til albumet under et pseudonym, fortalte Dylan ham at Sheltons liner notes var bedre enn albumet. Dylan fortsetter å uttrykke misnøye med debutalbumet den dag i dag.
Albumet solgte heller ikke bra, og Dylan var tiden kjent som «Hammond's Folly» (Hammonds dumhet) i plateindustrien. Mitch Miller, Columbias sjef for A&R på den tiden sier at albumet i USA solgte et totalt antall på 2500 eksemplarer. Det ble Dylans eneste utgivelse som ikke kom på albumlistene i USA, selv om det kom som nummer 13 på britiske lister i 1965.
Til tross for albumets dårlige resultat, var det ikke en finansiell ruin. Albumet var jo veldig billig å spille inn og på den tiden solgte ikke folk-album særlig stort.
22. desember, 1961, en måned etter Dylans siste innspilling, var Dylan i Minneapolis, Minnesota, hvor han og hans venn Tony Glover besøkte deres venn Bonnie Beecher. Dylan holdt en uformell opptreden i hennes leilighet, han fremførte 26 sanger som ble tatt opp av Glover på en reel-to-reel båndopptaker. Opptaket ble feilaktig kjent som «the Minneapolis hotel tape», og kopier begynte raskt å sirkulere blant privatpersoner. Dette ga et innsyn i Dylans musikalske potensial bare en måned etter innspillingen av debutalbumet hans. Dette opptaket var et større og mer variert utvalg av sanger, og var alle innspilt i løpet av to og en halv time om kvelden 22. desember.
Blant sangene var «Black Cross», «Big Joe Williams», «Baby Please Don't Go» (hvor Dylan viser sine voksende ferdigheter i å spille bottleneck-gitar), «Wade in the Water», Dylans egen versjon av «Nine Hundred Miles» (retitulert «I Was Young When I Left Home» og ble senere inkludert på The Bootleg Series Vol. 7: No Direction Home: The Soundtrack), den tradisjonelle «Poor Lazarus», et Memphis Jug Band-arrangement av «Stealin'», en annen omskrevet folk-sang kalt «Hard Times in New York Town» (basert på den tradisjonelle «Hard Times in the Country Working on Ketty's Farm»), og «Dink's Song», oppdaget av John Lomax. (Ifølge Clinton Heylin hørte Lomax først sangen: «in 1904 when, across the Brazos river from Texas A&M College, he heard a lady called Dink sing her song.» Dylans «hotell»-innspilling ble først utgitt på Folksong USA, og ble senere inkludert på The Bootleg Series Vol. 7: No Direction Home: The Soundtrack.)
Selv om få sanger fra «hotell»-innspillingen i Minneapolis ble offisielt utgitt, har alle 26 sangene blitt utgitt uoffisielt og hyllet av folk som Greil Marcus, en musikkritiker i Rolling Stone Magazine.
SV Wehen Wiesbaden
SV Wehen Wiesbaden (hele klubbens navn: SV Wehen 1926 – Taunusstein e.V.) er et tysk fotballag fra byen Taunusstein ved Wiesbaden som rykket opp til 2. Bundesliga i 2007.
I 2. Bundesliga flyttet klubben hjemmebanen sin til den større nabobyen Wiesbaden.
Siden klubben rykket ned fra 2. Bundesliga i 2009 spiller klubben i 3. Liga.
Trond Wåland
Trond Wåland (født 23. april 1970) er en norsk idrettsleder og tidligere badmintonspiller.
Krossobanen
<mapframe latitude="59.883123" longitude="8.571739" zoom="13" width="360" height="201" align="right">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 8.555031931527992,         59.879491724279255        ]      }    },    {      "type": "Feature", "properties": {}, "geometry": { "type": "LineString", "coordinates": [ [           8.554857373319464,            59.87941898704352          ],          [            8.553472065977987,            59.88074815255525          ],          [            8.547225523116142,            59.88552125364055          ]        ]      }    },    {      "type": "Feature", "properties": {}, "geometry": { "type": "Point", "coordinates": [ 8.547291398162999,         59.88554655358242        ]      }    }  ] } Krossobanen er Nord-Europas første taubane. Navnet har den fått etter gårdsnavnet Krosso. Den ble bygget i 1928 som en gave fra Norsk Hydro til innbyggerne på Rjukan, slik at de skulle kunne komme seg opp i sola i vinterhalvåret. Nedre stasjon ligger på 385 moh. Herfra frakter kabinvognene passasjerene opp i 886 moh. Der er det utsikt over Rjukan, Gaustatoppen, Vemork og området for tungtvannssabotasjen. Den horisontale avstand mellom nedre og øvre stasjon er 814 meter og høydeforskjellen 498 meter, en stigning på 0,6:1. Det vil si at den stiger 60 centimeter på hver meter.
Grails
Grails var tidligere kjent som ‘Groovy on Rails’, men i mars 2006 droppet man å bruke dette navnet etter forespørsel fra David Heinemeier Hansson. David Heinemeier Hansson er grunnlegger av Ruby on Rails rammeverket. Arbeidet med Grails begynte i juni 2005, og versjon 0.1 ble sluppet 29. mars 2006 og senere kom 1.0 versjonen rundt februar 2008.
Krossobanen
Ved øvre stasjon Gvepseborg finner man Krosso Fjellstue og Rjukan Klatrepark. Fra Gvepseborg reiser tusenvis på sykkeltur inn over Hardangervidda og frem til Kalhovd turisthytte. Strekningen på 30 km er skiltet, og egner seg for syklister i alle aldre. På Kalhovd kan en fortsette videre på en rundtur tilbake til Rjukan. Om vinteren går det merkede skiløyper fra toppstasjonen og inn til DNTs løypenett på Hardangervidda.
Trond Wåland
Som aktiv badmintonspiller representerte han Kristiansand BK. Han vant 20 NM-gull i perioden 1991–2005.
TheViper
Ørjan Larsen (født 13. desember 1991), kjent som TheViper, er en norsk e-sportsutøver fra Skjervøy i Troms og Finnmark.
Trond Wåland
Han har vært president i Norges Badminton Forbund siden 2010.
Grails
Overblikk
Under er det listet opp noen av grunnene til at Grails har blitt utviklet:
Krossobanen
Historie
Det var helt fra industrien ble anlagt et ønske om å tilby en form for transportmiddel fra den dype dalen som var solløs mellom september og mars, opp til sol og utfluktsmuligheter på Hardangervidda. En av idéene var å anlegge en sporvei inspirert av Holmenkollbanen fra Krosso til Fosso ovenfor Maristigen og Rjukanfossen. I tillegg ønsket man å forlenge den ned langs Sam Eydes gate, forbi Rjukan kirke og langs Tinngata til Ingolfsland stasjon og på den måten gi Rjukan en ordentlig bytrikk. Men dette prosjektet var for kostbart og man valgte heller en taubane.
Krossobanen åpnet 21. januar 1928 som en fritthengende taubane etter «Bleichert-Zuegg»-systemet fra 1924, levert av Adolf Bleichert & Co., med det elektriske levert av Siemens-Schuckert Werke. Vognene kan ta 24 personer pluss fører eller 2050 kg varer. Driften av banen ble etter hvert overført til Norsk Transportaktieselskab.
Krossobanen ble 29. mai 2015 fredet av Riksantikvaren. I serien Fleksnes blir banen brukt som kulissene i episoden Høyt henger vi hvor banen får driftstans, grunnet strømbrudd.
Avro Athena
Avro 701 Athena var et britisk avansert skolefly bygget av Avro på slutten av 1940-tallet. Den ble konstruert for å erstatte North American AT-6 Texan i Royal Air Force, men ble kjøpt i bare et lite antall, da den konkurrerende Boulton Paul Balliol ble foretrukket.
Marauna
Marauna er en slekt av biller som tilhører den artsrike underfamilien Cerambycinae i familien trebukker (Cerambycidae).
Avro Athena
Konstruksjon  og utvikling
Athena ble konstruert for å møte kravene til Air Ministry i dets spesifikasjon T. 7/45 for et tre-seters avansert skolefly, drevet av en turbopropmotor for RAF. Athena var et hel-metall lav-vinget monoplan, med en side-om-side førerkabin. Air Departementet revurderte sine krav i 1947, og erstattet den opprinnelige spesifikasjonen med spesifikasjon T. 14/47 som spesifiserte bruk av en Rolls-Royce Merlin 35 stempelmotor, som det fantes store mengder av på lageri
Til tross for endringer i spesifikasjonen ble de tre første prototypene av turboprop-drevet Athena T. 1 levert med en Armstrong Siddeley Mamba motor. Avro Athena fløy første gang 12. juni 1948 på Woodford Aerodrome. Den Merlin-drevne Athena T. 2 fløy for første gang 1. august 1948, og ble evaluert mot den tilsvarende Boulton Paul Balliol.
Marauna
Utseende
Middelsstore, lange og tynne, mørkt brunlige trebukker. Antennene er tynne og omtren så lange som kroppen. Pronotum er litt tønneformet, tydelig lengre enn bredt. Dekkvingene er parallellsidige.
Grails
Overblikk
Grails har blitt designet for å være lett og lære, og det skal være enkelt å utvikle applikasjoner.
Marauna
Utbredelse
Slekten er utbredt i Brasil, Bolivia og Paraguay.
Avro Athena
Operativ historie
15 produserte Athenas ble brukt i RAF fra 1950 for våpentrening på RAF Flying College ved RAF Manby. Et enkelt fly ble lånt tilbake til Avro og fikk sivil registrering i G-ALWA for en demonstrasjonstur til India. Det resulterte i intet salg, og ble returnert til RAF.
Ulykker og hendelser
To av de 22 fly gikk tapt i fly ulykker:
TheViper
I september 2021 vant han 26.750 dollar i tidenes største Age of Empires II turnering og han fortsetter sin flere år lange uoffisielle tittel som verdensmester i AoE2.
I mai 2019 flyttet Larsen fra Norge til Leipzig i Tyskland.
Oksetunge
Oksetunge (latin: Anchusa officinalis) er en plante av oksetungeslekten i rubladfamilien. Det er en gammel medisinplante som blant annet er benyttet som middel mot hoste og brystlidelser. Opprinnelig fra Europa og Lilleasia, er introdusert i Nord-Amerika og på New Zealand. I Norge er planten er vanligst på Sørlandet og Østlandet. Den foretrekker kalk- og skiferjord.
Premier Grand Lodge of England
Den var den første storloge som ble skapt, og kalles også Premier Grand Lodge of England, for å skille den fra Most Ancient and Honourable Society of Free and Accepted Masons according to the Old Constitutions (vanligvis kalt Ancient Grand Lodge of England) og Grand Lodge of All England Meeting at York.
I 1813 ble storlogen slått sammen med Ancient Grand Lodge of England til den nåværende United Grand Lodge of England.
Storlogens prinsipper var inspirert av idealet om toleranse og den universelle forståelsen av Opplysningstiden og av den vitenskapelige revolusjonen I det 17. århundre.
Torstein Side-Hallssons drøm
Torstein har tatt med seg en trell hjem fra en vikingferd til Irland. Denne trellen, kalt Gilli (som betyr gjeldet), planlegger et hevndrap på Torstein til gjengjeld for at han er blitt kastrert. Tre netter på rad viser en gruppe på tre kvinner seg for Torstein, og advarer ham om Gillis planer. De tre fremsier ett vers hver, hver sin natt. Historien ender med at Torstein blir drept, og med at Gilli får sin straff.
Sandfjorden (Mehamn)
Sandfjorden er en fjord i Gamvik kommune i Finnmark. Fjorden har innløp mellom Bispen i vest og Bjørkevikneset i øst og strekker seg fem kilometer sørvestover til grenden Langstranda i enden av fjorden.
Torstein Side-Hallssons drøm
Soga om Torstein Side-Hallsson er bare bevart ufullstendig og det antas at denne tåtten om Torsteins drøm opprinnelig må ha vært en del av den tapte, komplette sagaen.
Sandfjorden (Mehamn)
I tillegg til Langstranda ligger Sandfjord på vestsiden.
Torstein Side-Hallssons drøm
Tåtten er kjent fra håndskriftet Vatnshyrna. Oversatt til bokmål som Torstein Side-Hallssons drøm av Jon Gunnar Jørgensen i fembindsverket Islendingesagaene, 2014.
Sandfjorden (Mehamn)
Fv263 passerer enden av fjorden.
Pageflakes
Pageflakes er en Ajax-basert startside eller personlig web portal mye lik Netvibes, My Yahoo!, iGoogle, og Microsft Live. Siden er organisert inn i pløser hvor hver pløse inneholder bruker-valgte moduler kalt Flakes. Hver Flake har varierende innhold; informasjon som RSS/Atom feeder, Kalender, Notater, Websøk, værmeldinger, del.icio.us bokmerker, Flickr bilder, sosiale nettverksapplikasjoner som Facebook, YouTube, Twitter, email og bruker-lagde moduler. Pageflakes har 250,000 Flakes og over 130,000 Pagecasts (offentlig delte sider laget av brukere med individuelle URL-er).
Historie
Pageflakes startet i slutten av 2005. Den ble startet i Tyskland, men har nå hovedkvarter i San Francisco, USA. Firmaet var til å begynne med privat etablert. Balderton Capital (originalt Benchmark Capital) investerte i uavslørte summer i mai 2006. Dan Cohen ble utnevnt CEO i januar 2007.
Teknologi
Noen av de store komponentene som ble brukt for å bygge rammeverket er ASP.NET 2.0, inkludert ASP.NET AJAX-komponenter og JavaScript. Dog utviklere bak flakes kan lage mer forskjellige verktøysett.
PageFlakes har et stort utslag på Failure Friday 1/30/2009 notert av CNET.
Klaus Lehnertz
Klaus Lehnertz (født 13. april 1938) er en tysk friidrettsutøver.
Han representerte Tyskland under Sommer-OL 1964, hvor han tok bronse i stavsprang.
Agatunet
Agatunet i Ullensvang kommune i Vestland fylke er et friluftsmuseum med 67 vernede bygninger. Anlegget ligger nord for Odda og sør for Utne på vestsiden av Sørfjorden i indre Hardanger. Agatunet er et godt eksempel på et vestlandsk klyngetun.
Historie
Aga var i gammel tid et høvdingsete, og flere gamle gravhauger tyder på svært tidlig bebyggelse. Gården var en av de største i Hardanger gjennom middelalderen, og har hatt tett tilknytning til flere vestlandske adelsætter.
Birkàt haḥammá
Birkàt haḥammá ( 'solsigningen') er een jødisk signing for solen som blir sagt frem hvert 28. år. Signingen finner sted når vårjevndøgn ifølge tradisjonell utregning sammenfaller med solnedgang på en tirsdag. Ifølge jødisk tradisjon har solen da gått gjennom en syklus og kommet tilbake til stillingen den hadde da verden ble til.
Agatunet
Historie
Gården har tidligere vært delt i «Øvstatun» og «Nedstatun». Forskjellig eiendomsrett til disse to delene antydes tilbake til 1300-tallet, hvor Øvstatunet ble pantsatt til ridder Gaute Eiriksson Galtung av Greip Ivarsson av Melsætta, og senere gikk inn i Losnagodset. Dokumenter knyttet til Aga er blant de eldste norske skriftlige dokumenter i offentlig eie.
Gårdsnavnet er tidligst dokumentert i et diplom fra ca. 1220. Flere teorier om navnets betydning er fremmet, deriblant «stikke seg frem (agge)». Andre teorier går på at 'Aga' kommer av ordet 'age', som betyr respekt. Det er trolig at førsteleddet Aga peker på en annen landskapsenhet enn dagens tun.
Det eldste gjenværende bygget er Lagmannsstova fra 1220, et unikt tømmerhus på høye kjellermurer. Det er bygget av tømmer fra Varaldsøy (Kvinnherad). Her bodde lagmann, ridder og riksråd Sigurd Brynjolfsson (ca 1240– 1303),-en av rådgiverne til kong Eirik Magnusson. Dette er den eldste trebygning i landet som er bevart på opprinnelig plass.
Storstova på Øvstatunet ble revet i 1811, den skulle ifølge samtidige betegnelser ha vært på samme alder og hatt langt bredere tømmer enn Lagmannstova.
Agatunet er også særskilt fordi det er et originalt klyngetun, ikke tilflyttede hus. Agatunet ligger til under det høye Tveiteberget som verner tunet mot skred.
Daglig leder Guttorm Rogdaberg ble i 2005 utnevnt til statsstipendiat, blant annet for å arbeide videre med planene om et Jordskiftesenter ved Agatunet.
Se også
Jordskifte
Xu Shouhui
Xu Shouhui (tradisjonell kinesisk: 徐壽輝, forenklet kinesisk: 徐寿辉, pinyin: Xú Shòuhuī, Wade-Giles: Hsü Shou-hui, født i Luotian i provinsen Hubei i Kina, død i 1360) var en kinesisk opprørsleder som utropte seg selv til keiser på Yuandynastiets tid. Han er også kjent under navnet Xu Zhenyi (真一 eller 真逸, W-G Hsü Chen-i).
Xu var opprinnelig tøyhandler. I august 1351 arbeidet han og andre i Qizhou (蘄州) for å opprette De røde turbaners hær. Snart etter erobret de Qishui (蘄水) og gjorde byen til kommandopost og hovedstad for det de utropte til keiserriket Tianwan (天完). Xu utropte seg til keiser og tok eranavnet Zhiping (治平). Etter at han erklærte seg å være en reinkarnert Milofo (彌勒佛下生) fikk han stor tilslutning. Han lovet å «styrte de rike og fremme de fattige» (摧富益貧). I 1352 invaderte han mer av Hebei, og rykket så inn i Jiangxi, Anhui, Fujian, Zhejiang, Jiangsu og Hunan.
Etter et tilbakeslag påført ham av Yuandynastiets mongolske styrker trakk han seg tilbake til fjellene i Huangmei (黃梅山), men gikk til angrep igjen i 1355, og flyttet sin hovedstad til Hanyang.
Fem år etter ble Xu Shouhui snikmyrdet av sin våpenbror Chen Youliang. Dermed brøt Tianwanriket sammen.
Thorstein Lunde
Thorstein Lunde (født 1835 i Gausdal, død 1902) var en norsk kjøpmann og politiker.
Lunde var født og oppvist i Gausdal, litt vest for Lillehammer der han etablerte seg den 4. juni 1862 på «nordre brua» som kjøpmann i klesbransjen med avdeling på Tretten. Bystyret ble han innvalgt til i 1869, hvorpå han var byens ordfører i til sammen seks år, i tre adskilte perioder, 1872, 1879–1880 og 1890–1892. Lunde var Venstre-mann.
Da byen i 1894 fikk tilknytning til jernbane på den nyåpnede Lillehammer stasjon, hundre år før de olympiske leker gikk av stabelen samme sted, var det delvis Thorstein's fortjeneste, selv om han ivret for en bane fra Gjøvik, som stoppet på Gjøvik. Den nye banen gikk fra Hamar til Tretten, der Lunde hadde filial og fikk fraktet direkte fra fabrikkene på kontinentet.
Han har en gate oppkalt etter seg på Lillehammer, Thorstein Lundes veg.
Familie
Gårdbruker Amund Torstensen Lunde var hans far. Eli Guttormsdatter Berge hans mor. Thorstein ble gift med Karen Theoline Davidsdatter Onsum i 1865, som forøvrig var søster av misjonæren Lars Skrefsrud. Hun levde fra 1841 til 1898. Datteren Anna Lunde (1870–97) ektet egyptologen William Brede Kristensen, søstersønn av Bjørnstjerne Bjørnson, som var venn av Thorstein. Firmaet «Th. Lunde» ble etter Lundes død overtatt av Anna's bror, sønnen Einar Lunde (1875–1951). Senere drivere var barnebarnet Eiliv Lunde og oldebarnet Haavard Lunde.
Amris
Amris (født 29. desember 1957 i Bukittinggi i Indonesia, død 29. april 2021 i Pekanbaru) var en indonesisk politiker og offiser. Han var viseborgermester i Dumai.
Biografi
Amris begynte i Indonesias nasjonale væpnede styrker i 1979 i 13. infanteribattaljon (Batalyon Infanteri 132) og ble militærdistriktskommandør i Komando Distrik Militer 0303 i Bengkalis Regency. Han sluttet i det militære i 2006.
Som medlem av Partai Persatuan Pembangunan (PPP) satt han i Dewan Perwakilan Rakyat Daerah Kota Dumai fra 2009 til 2014. Han var så viseborgermester i Dumai fra 26. februar til sin død.
Amris døde av covid-19 i Pekanbaru den 29. april 2021 i en alder av 63 år.
Swingin’
Swingin' er et musikkalbum med Laila Dalseth, Karin Krog og Per Borthen Swing Department, utgitt i 1999.
Arlind Ajeti
Arlind Afrim Ajeti (født 25. september 1993) er en sveitsisk-født albansk fotballspiller som spiller for den italienske klubben AC Reggiana 1919.
Landslaget
Han ble tatt ut i s EM-tropp til EM i Frankrike 2016.
Harry Isaacs
Harry Isaacs (født 26. januar 1908, død 13. september 1961) var en sørafrikansk bokser som deltok i De olympiske leker i 1928 i Amsterdam.
Isaacs vant en olympisk bronsemedalje i boksing under OL i 1928 i Amsterdam. Han kom på tredjeplass i vektklassen bantamvekt (53,5 kg) bak italienske Vittorio Tamagnini og John Daley fra USA.
Isaacs vant de to innledende kampene på poeng, han beseiret Aage Fahrenholtz fra Danmark, og Vince Glionna fra Canada. I semifinalen tapte han til John Daley på poeng men vant bronsefinalen, på poeng, over irske Frank Taylor.
Det var 18 boksere fra 18 nasjoner som stilte i den nest letteste vektklassen som ble avviklet i perioden 7. til 11. august 1928.
Tommy Docherty
Thomas Henderson Docherty (født 24. april 1928 i Glasgow i Skottland, død 31. desember 2020) var en skotsk landslagsspiller i fotball.
«The Doc», som han også ble kalt, var en kort periode manager for. I tillegg har han vært manager for en portugisisk, to australske og mange engelske fotballklubber. Mest kjent er han for tiden som manager i Manchester United på 1970-tallet, der han ble omtalt som en kontroversiell og karismatisk manager.
Tidlig karriere
Docherty startet sin fotballkarriere i amatørklubben Shettleston Juniors. Da hadde han tidligere spilt juniorfotball i St. Pauls Boys Guild. Før han ble fotballproff var han baker, og under krigen tjenestegjorde han i «Highland Light Infantery». Han var bare 18 år gammel, men fikk spille fotball i utlandet med infanteriet. Han hadde aldri vært utenlands tidligere, men sier i en av sine bøker at denne tiden lærte ham disiplin og organisering. «Det var en flott tid». Han spilte blant annet sammen med storscoreren Arthur Rowley og bestefaren til David Beckham, Gordon West.
Etter bare seks uker på rekruttleir i Staffordshire ble Docherty sendt for å tjenestegjøre i Palestina. På grunn av det politiske spillet om uavhengighet for jødene i området var dette en voldelig plass. Han var på vakt på King David Hotel i Jerusalem da bygningen ble bombet. 91 mennesker omkom, blant dem mange av Dochertys medsoldater fra den britiske hæren. Docherty befant seg på den siden av hotellet som ikke ble lagt i grus, og hjalp derfor med å redde ut overlevende. Han omtalte senere dette som en fryktelig opplevelse. Etter to år i tjeneste var han blitt sersjant og var innrullert til offiserskole. Denne avbrøt han etter krigen da han fotballklubben Celtic tilbød ham kontrakt; som barn hadde han heiet på Celtic. Han slet imidlertid med å etablere seg i startoppstillingen deres, noe som førte til at han i november 1949 gikk til den engelske klubben Preston North End. Der hadde han stor sportslig suksess, og han debuterte også på det skotske landslaget mens han var spilte for Preston. Klubben vant blant annet 2. divisjon i 1951, og han spilte FA-cupfinalen mot West Bromwich Albion i 1954 foran et fullsatt Wembley (100 000 tilskuere), i en kamp laget hans tapte 2-3. Han debuterte på landslaget i en kamp mot i november 1951. Etter VM i 1958 gikk han til Arsenal. Overgangen gikk i orden 23. august 1958 for £20 000. Hans ligadebut for Arsenal kom mot Burnley bare 3 dager senere. 9. februar. I 1959 var han ute deler av sesongen etter å ha brukket ankelen. 1961 ble han overført til Chelsea, der han skulle fungere som spillende trener. Han fikk imidlertid ikke spille mer enn fire kamper for Chelsea.
Den ungarske legenden Ferenc Puskás karakteriserte Docherty som «(e)n fantastisk forsvarsspiller, og en av de vanskeligste motstanderne jeg noensinne møtte».
Barkly West
Barkly West er en by i provinsen Noord-Kaap i Sør-Afrika. Den ble etablert som Klip Drift i 1869, men etter oppdagelsen av diamanter, ble den absorbert inn i kolonien Griqualand West og endret sitt navn til Barkly West. I likhet med Barkly East er byen oppkalt etter Henry Barkly, guvernør av Kappkolonien fra 1870 til 1877.
Forfatteren Sarah Gertrude Millin vokste opp i Barkly West, og hennes far åpnet den første butikken i byen.
Cecil Rhodes var representant i parlamentet til Kappkolonien frem til han døde i 1902.
Tommy Docherty
Tiden som manager
I oktober 1962 ble han ny manager for Chelsea etter å ha overtatt sjefsjobben fra Ted Drake. Klubben hadde akkurat rykket ned til 2. divisjon, men han hadde stor suksess som manager for London-klubben, blant annet vant han Ligacupen i 1965. I tillegg til denne triumfen rykket klubben opp til toppdivisjonen i 1963, og de nådde cupfinalen i 1967 i hans tid som manager. Til tross for at han disponerte spillere som Peter Osgood, Bobby Tambling og Ron Harris («Chopper Harris»), sa han opp jobben som manager i Chelsea i oktober 1967. «Situasjonen i klubben forandret seg etter Joe Mears døde. Han var den beste styreformannen jeg noensinne har arbeidet for. Hvis Joe Mears hadde vært i live, ville det vært meg og ikke José Mourinho som var manager for Chelsea. Dette var den lykkeligste tiden jeg hadde som manager», sier Docherty i boken My Story.
Deretter ble det korte opphold i Rotherham og Queens Park Rangers før han i desember 1968 ble den ny manager for Birminghamklubben Aston Villa. I januar 1970, da Aston Villa lå sist i den engelske 2. divisjonen, fikk han sparken. Hans neste jobb ble for den portugisiske klubben FC Porto, men også dette ble et kort engasjement som varte i fire måneder.
Tilbake i England igjen ble han ansatt som assisterende manager for Hull City der Terry Neill jobbet som manager. Sommeren 1972 ble han manager for Skottlands landslag, men da managerjobben i Manchester United ble ledig (etter Frank O'Farrell) i desember 1972 sa han opp jobben.
Kontroversiell i Manchester United
Docherty hadde vært tilskuer på Selhurst Park 16. desember 1972 da Frank O'Farrell ledet sin siste kamp for Manchester United. I ettertid spekulerte derfor media i at United hadde gått bak ryggen på O'Farrell. Dette ble tilbakevist fordi Docherty, som manager for Skottland, hadde blitt invitert av Crystal Palaces manager Bert Head for å se på en av spillerne hans. I pausen ble han kontaktet av en United-leder og spurt om han var interessert i å overta jobben som manager i klubben. Da hadde United-styret allerede bestemt seg for å sparke O'Farrell, selv om det ikke var fattet et formelt vedtak om dette. Vedtaket ble gjort bare tre dager senere. Det skotske fotballforbundet la ingen hindringer i veien, og dermed kunne styreformann Louis Edwards ansette Docherty.
Polar Park
Polar Park, er verdens nordligste dyrepark, beliggende i i Bardu kommune i indre Troms.
Tommy Docherty
Kontroversiell i Manchester United
I løpet av bare noen uker handlet han inn fem spillere (fire skotter og én ire); Mick Martin, George Graham, Alex Forsyth, Tony Dunne og kultfiguren Jim Holton. Det mest betydningsfulle kjøpet skulle likevel bli Lou Macari fra Celtic. Han spilte nærmere 400 kamper for klubben i årene fremover.
Polar Park
Parken åpnet 18. juni 1994, og baserer seg på å vise fram dyr i sine naturlige omgivelser. Dette innebærer at hver art får mye plass.
Polar Park er siden sommeren 2013 ett av tre Besøkssenter rovdyr i Norge, autorisert av Miljødirektoratet.
Tommy Docherty
Kontroversiell i Manchester United
Han ble værende i fem år i Manchester United, og opplevde to FA-cupfinaler. I 1976 tapte laget overraskende mot Southampton, mens det året etter ble seier over Liverpool. I tillegg ble det nedrykk til 2. divisjon etter 1973/74 sesongen, for første og eneste gang siden krigen. 1974/75 sesongen ble en stor opptur for klubben da de vant 2. divisjon, og kom tilbake til eliten på ett eneste år. Docherty hadde innført 4-4-2 system med sensasjonelt bra vingspill av makkerne Gordon Hill og Steve Coppell. Seks år før han selv kom til United, solgte daværende Chelsea-manager Tommy Docherty sin reservekeeper Alex Stepney til United. Stepney ble en av Uniteds største keepere noensinne, og var sammen med Martin Buchan og Gerry Daly den defensive kraften under Docherty.
Som United-manager mottok Tommy Docherty en årslønn på 15 000 pund i året – dobbelt så mye som han hadde hatt som landslagssjef for Skottland. En gang ble Docherty bøtelagt med 100 pund for såkalte «uærbødige bemerkninger» til en dommer. Han ble ikke mer knust over straffen enn at han etterpå uttalte at «det var verdt hver eneste penny».
Manchester Uniteds supportere husker Dochertys regime på Old Trafford med glede på grunn av en offensiv spillestil. «Defensiv fotball er kjedelig. Tilskuerne ønsker scoringer, og det prøver vi å gi dem», uttalte Docherty. Hans personlighet beskrives som uberegnelig; «jovial og hjelpsom i det ene øyeblikket, arrogant og brautende i det neste». På denne måten var synet på om Docherty var en passende manager for Manchester United splittet. O'Farrell hadde tenkt langsiktig og defensivt. Docherty var en handlingens mann og ønsket forandringer raskt.
Da et forhold med kona til klubbens fysioterapeut ble offentlig kjent fikk Docherty sparken i Manchester United 4. juli 1977. Dette skjedde bare noen måneder etter seieren i FA-cupen. Klubben begrunnet oppsigelsen noe vagt med utsagnet «kontraktsbrudd». Docherty uttalte følgende i ettertid: «Jeg skaffet dem FA-cupen, og de svarte med å gi meg sparken for å ha forelsket meg i en kvinne». 30 år etterpå er Docherty fremdeles gift med denne kvinnen (Mary Brown).
Mange klubber på kort tid
Hans neste managerjobb ble Derby County, men før de kom med et tilbud vurderte han seriøst å si ja til den norske klubben Lillestrøm som ønsket han som trener. Han ble to år i Derby før han nok en gang gikk til Queens Park Rangers. I oktober 1980 fikk han sparken i Queens Park Rangers, og han dro i 1981 til Australia for lede Sydney Olympic. Så fulgte et kort opphold i den klubben han hadde hatt størst suksess i som spiller, Preston North End, før han returnerte til Australia. Her jobbet han først som manager South Melbourne, deretter nok en gang som manager for Sydney Olympic.
Hans siste jobb som manager var i amatørklubben Altrincham fra Stor-Manchester.
Tiden etter managerjobbene
Siden slutten på 80-tallet har Docherty blant annet jobbet i radio og som konfransier. I 1995 ga han ut videoen «Tommy Docherty – An Evening Of Comedy With – Live On Stage».
Klubblag
== Berømte sitater fra Docherty ==